**TANULMÁNYOK ALATTI VIZSGAKÖVETEMÉNYEK**

**VIZUÁLIS KULTÚRA**

**3. ÉVFOLYAM 1. FÉLÉV**

**vizsga típusa: gyakorlati**

1. **TÉMAKÖR: SÍKBELI ÉS TÉRBELI ALKOTÁSOK**

* Változatos mesés térben játszódó magyar népmese különleges helyszínének személyes vizuális megjelenítése különböző nézőpontok használatával, jellemző, szereplők elhelyezése saját alkotott térben (térábrázolási-, emberábrázolási-, kifejező-, komponáló képesség). A magyar népi építészet jellemző példáinak (parasztház, fa harangláb, székelykapu stb.)
* Korábban átélt eseményeket, tapasztalatokat, élményeket különböző vizuális eszközökkel, élményszerűen megjelenít: rajzol, fest, nyomtat, formáz, épít, fotóz
* Saját történetet alkot, és azt vizuális eszközökkel is tetszőlegesen megjeleníti

1. **TÉMAKÖR: VIZUÁLIS INFORMÁCIÓ**

* Egyszerű, mindennapok során használt jeleket felismer
* Pontosan ismeri államcímerünk és nemzeti zászlónk felépítését, összetevőit, színeit

1. **TÉMAKÖR: MÉDIAHASZNÁLAT**

* Valós vagy digitális játékélményeit vizuálisan és dramatikusan feldolgozza: rajzol, fest, formáz, nyomtat, eljátszik, elmesél
* Azonosítja a gyerekeknek szóló, vagy fogyasztásra ösztönző, célzottan kommunikációs szándékú vizuális közléseket

1. **TÉMAKÖR: ÁLLÓ-ÉS MOZGÓKÉP**

* Saját munkákat, képeket, műalkotásokat, mozgóképi részleteket szereplők karaktere, szín-, fényhatás, kompozíció, kifejezőerő szempontjából szövegesen elemez, összehasonlít

1. **TÉMAKÖR: TERMÉSZETES ÉS MESTERSÉGES KÖRNYEZET - VALÓS ÉS KITALÁLT**

* Alkalmazza az egyszerű tárgykészítés legfontosabb technikáit: vág, ragaszt, tűz, varr, kötöz, fűz, mintáz

1. **TÉMAKÖR: TERMÉSZETES ÉS MESTERSÉGES KÖRNYEZET – KÖZVETLEN KÖRNYEZET**

* Valós vagy képzeletbeli természetes terek (pl. barlang, tisztás, víz alatti világ) különböző épületek (pl. hagyományos parasztház, színház, uszoda, templom, fészer) csoportosítása különböző szempontok szerint elhelyezkedés, kor, díszítmény)

**TANULMÁNYOK ALATTI VIZSGAKÖVETEMÉNYEK**

**VIZUÁLIS KULTÚRA**

**3. ÉVFOLYAM 2. FÉLÉV**

**vizsga típusa: gyakorlati**

1. **TÉMAKÖR: SÍKBELI ÉS TÉRBELI ALKOTÁSOK**

* Tanult mesék, mondák vagy zeneművek valós vagy kitalált szereplőinek (pl. lovag, Mátyás király, molnárlegény, komámasszony, "árgyélus kismadár", Hüvelyk Matyi) megformálása síkban vagy térben (Emberábrázolás)
* Magyar népmesék, mondák illusztratív megjelenítése jellegzetes magyar népviseleti elemek megfigyeléseinek felhasználásával

1. **TÉMAKÖR: VIZUÁLIS INFORMÁCIÓ**

* Valós vagy képzeletbeli utazás folyamatának, útvonalának, történéseinek képes és szöveges bemutatása
* Magyar mesékben, mondákban szereplő uralkodók címereinek, zászlóinak gyűjtése és a gyűjtemény bemutatása

1. **TÉMAKÖR: MÉDIAHASZNÁLAT**

* A saját médiahasználati szokások (pl. internet, televízió, rádió, mobiltelefon, könyv, videojáték) tanulmányozása különböző szempontok (pl. időtartam, tartalom, gyakoriság, résztvevők) alapján, és azok vizuális szemléltetése (pl. képes napirend, napló, fotósorozat). A tapasztalatok közös, reflektív megbeszélése, különös tekintettel a biztonságos médiahasználat szabályaira

1. **TÉMAKÖR: ÁLLÓ-ÉS MOZGÓKÉP**

* Történetek, mesék, népmesék képregényszerű ábrázolása, időrendiség, cselekmény megjelenítésével, különböző nézőpontokból való ábrázolással, kiemeléssel

1. **TÉMAKÖR: TERMÉSZETES ÉS MESTERSÉGES KÖRNYEZET - VALÓS ÉS KITALÁLT**

* Magyar népi cserépedények megfigyelése, rögzítése rajzban
* Lakóhelyük (vagy egy meghatározott magyar tájegység) jellemző, hagyományos díszítőművészetének mintakincsét megismerve saját készítésű agyagtárgy díszítő motívumának tervezése.

1. **TÉMAKÖR: TERMÉSZETES ÉS MESTERSÉGES KÖRNYEZET – KÖZVETLEN KÖRNYEZET**

* Saját kommunikációs célból egyszerű térbeli tájékozódást segítő ábrát – alaprajz, térkép – készít